**Likumprojekta “Par valsts budžetu 2020.gadam” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Likumā par budžetu un finanšu vadību noteikto budžets ir līdzeklis valsts politikas realizācijai ar finansiālām metodēm. Tas ir valdības finansiālās darbības un vadības pamatā. Budžeta mērķis ir noteikt un pamatot, kādi līdzekļi nepieciešami valdībai, citām valsts institūcijām un pašvaldībām to valsts pienākumu izpildei, kuru finansēšana noteikta ar likumdošanas aktiem, nodrošinot, lai tajā laika posmā, kuram šie līdzekļi paredzēti, izdevumus segtu atbilstoši ieņēmumi.Likums stājas spēkā 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Likuma par budžetu un finanšu vadību 21.panta pirmajā daļā noteikto Ministru kabinetam uzdots līdz attiecīgā gada 15.oktobrim iesniegt Saeimai gadskārtējā valsts budžeta likuma projektu (budžeta likumprojektu paketi) nākamajam saimnieciskajam gadam, priekšlikumus par grozījumiem likumos, lai tie atbilstu budžeta pieprasījumiem, un gadskārtējā valsts budžeta likuma projekta (budžeta likumprojektu paketes) paskaidrojumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Visi maksājumi, kas saskaņā ar likumu vai citu normatīvo aktu vai līgumu ieskaitāmi valsts budžeta ieņēmumos ir valsts budžeta līdzekļi, kurus saskaņā ar gadskārtējā valsts budžeta likumā noteiktu apropriāciju novirza valsts mērķu sasniegšanai.Valsts budžeta līdzekļus var piešķirt vai saņemt vienīgi ar gadskārtējā valsts budžeta likumā paredzētu apropriāciju. Valsts budžeta izdevumi sastāv no apropriācijām, kas noteiktas konkrētām valsts vajadzībām saskaņā ar gadskārtējo valsts budžeta likumu.Likumprojekts “Par valsts budžetu 2020.gadam” jāpieņem savlaicīgi, lai nodrošinātu ministrijām un citām centrālajām valsts iestādēm saimnieciskā gada pieejamā finansējuma apjomu, jo tās valsts budžeta līdzekļus var piešķirt vai saņemt tikai ar gadskārtējā valsts budžeta likumā paredzētu apropriāciju.Likumprojekta “Par valsts budžetu 2020.gadam” sagatavošana tika veikta atbilstoši Ministru kabineta 2019.gada 20.marta rīkojumā Nr.116 “Par likumprojekta “Par vidēja termiņa budžeta ietvaru 2020., 2021. un 2022.gadam” un likumprojekta “Par valsts budžetu 2020.gadam” sagatavošanas grafiku” (turpmāk – MK rīkojums Nr.116) apstiprinātajam grafikam. Vienlaikus Ministru kabineta 2019.gada 17.septembra sēdes protokola Nr.42 34.§ “Informatīvais ziņojums “Par prioritārajiem pasākumiem valsts budžetam 2020.gadam un ietvaram 2020.–2022.gadam”” 41. un 42.punktā tika noteikts, ka likumprojekts “Par valsts budžetu 2020.gadam” (ar paskaidrojumiem) Ministru kabinetā tiek izskatīts 2019.gada 11.oktobrī, savukārt Saeimā iesniegts 2019.gada 14.oktobrī.Atbilstoši Likuma par budžetu un finanšu vadību Pārejas noteikumu 67.punktam Ministru kabinets iesniedz Saeimai likumprojektu “Par vidēja termiņa budžeta ietvaru 2020., 2021. un 2022.gadam” kopā ar likumprojektu “Par valsts budžetu 2020.gadam” (budžeta likumprojektu paketē).Atbilstoši Likumam par budžetu un finanšu vadību vidēja termiņa valsts budžeta plānošana – process, kurā tiek noteikti pieejamie resursi vidējam termiņam un nodrošināta šo resursu izlietošana atbilstoši valdības noteiktajām prioritātēm. Vidēja termiņa budžeta plānošana paredz noteikt valsts budžeta likumu vienam gadam un maksimāli pieļaujamo izdevumu kopapjomu turpmākajiem diviem gadiem. Likumā par budžetu un finanšu vadību šobrīd kā vidēja termiņa budžeta plānošanas dokuments ir noteikts vidēja termiņa budžeta ietvara likums. Vidēja termiņa budžeta ietvara likumu izstrādā katru gadu nākamo triju gadu periodam, pie tam katra nākamā vidēja termiņa budžeta ietvara likuma perioda pirmajam un otrajam gadam tiek izmantoti iepriekšējā vidēja termiņa budžeta ietvara likumā noteiktie rādītāji, savukārt trešajā gadā plānotie rādītāji ir jauni. Vidēja termiņa budžeta ietvara likums un gadskārtējais valsts budžeta likums tiek izstrādāts atbilstoši Fiskālās disciplīnas likuma nosacījumiem, nodrošinot pārredzamu un atbildīgu fiskālo politiku. Fiskālās disciplīnas likuma mērķis ir nodrošināt ekonomiskā ciklā sabalansētu budžetu un tas balstās uz trīs skaitliskajiem fiskālajiem nosacījumiem, kas jāņem vērā gadskārtējā valsts budžeta likumprojekta sagatavošanā:1) bilances nosacījums;2) izdevumu pieauguma tempa nosacījums;3) valsts budžeta izdevumu sliekšņu noteikšana vidējā termiņā. Papildu stingru fiskālo nosacījumu ieviešanai vidēja termiņa budžeta plānošanā Fiskālās disciplīnas likums paredz arī uzraudzības mehānismu, ar kura palīdzību tiek kontrolēts, vai likumā noteiktie fiskālie nosacījumi tiek ievēroti vidēja termiņa budžeta ietvara likuma un gadskārtējā valsts budžeta likuma plānošanā un izpildē. Uzraudzības nodrošināšanai ir izveidota Fiskālās disciplīnas padome, kas ir neatkarīga koleģiāla institūcija, kura sastāv no sešiem locekļiem, kas ir fiskālās politikas lietpratēji no Latvijas un citām Eiropas Savienības (turpmāk – ES) dalībvalstīm.Vidēja termiņa budžeta ietvara likums tiek sasaistīts ar attīstības plānošanas dokumentiem, tādējādi nodrošinot pieejamo resursu sasaisti ar valdības politikas prioritātēm vidējā termiņā. Vidēja termiņa budžeta ietvara likumā noteiktie finanšu rādītāji (ieņēmumi, izdevumi, budžeta bilance) pamatā aptver centrālās valdības sektoru (valsts pamatbudžets, kas ietver, tai skaitā pašvaldībām paredzēto valsts finansējumu; valsts speciālais budžets sociālai apdrošināšanai). Vidēja termiņa budžeta ietvara likuma darbības perioda pirmais gads tiek detalizēti izvērsts gadskārtējā valsts budžeta likumā. Saskaņā ar Likuma par budžetu un finanšu vadību un Fiskālās disciplīnas likuma prasībām vidēja termiņa budžeta ietvara likumā tiek norādīti vidēja termiņa budžeta mērķi un nacionālajā attīstības plānā noteiktie prioritārie attīstības virzieni, kā arī valdības fiskālās politikas mērķu formulējums. Vidēja termiņa budžeta ietvara likumprojektam 2020. – 2022.gadam atbilstoši normatīvo aktu prasībām pievienoti paskaidrojumi, kas ietver makroekonomiskās situācijas analīzi un attīstības scenāriju, valdības fiskālās politikas mērķu sasniegšanai īstenojamo pasākumu izklāstu, nodokļu un nenodokļu ieņēmumu prognožu aprakstu, valdības parāda vidēja termiņa attīstības tendences. Vidēja termiņa budžeta ietvara likumprojektam papildus tiek pievienota fiskālo risku deklarācija, kurā identificēti fiskālie riski, kā arī Fiskālās disciplīnas padomes uzraudzības ziņojums.Atbilstoši Likuma par budžetu un finanšu vadību regulējumam, lai efektīvāk un ekonomiskāk īstenotu valsts politiku, kā arī regulāri optimizētu budžeta izdevumus un izvērtētu to atbilstību attīstības plānošanas dokumentos noteiktajām prioritātēm un mērķiem, Ministru kabinets nodrošina pastāvīgu un sistemātisku valsts budžeta izdevumu pārskatīšanu. Tādējādi Ministru kabinets pieņem lēmumu par valsts budžeta izdevumu pārskatīšanas tvērumu, savukārt finanšu ministrs iesniedz Ministru kabinetam valsts budžeta izdevumu pārskatīšanas rezultātus un priekšlikumus par šo rezultātu izmantošanu vidēja termiņa budžeta ietvara likuma projekta un gadskārtējā valsts budžeta likuma projekta izstrādes procesā.Ar MK rīkojumu Nr.116 tika apstiprināts izdevumu pārskatīšanas tvērums, izstrādājot likumprojektu “Par valsts budžetu 2020.gadam” un likumprojektu “Par vidēja termiņa budžeta ietvaru 2020., 2021. un 2022.gadam”. Izdevumu pārskatīšanas procesā tika iesaistītas visas ministrijas, Valsts kanceleja, Pārresoru koordinācijas centrs, Latvijas Banka un Valsts kontrole. Izdevumu pārskatīšanas rezultāti tika apkopoti informatīvajā ziņojumā “Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2020., 2021. un 2022.gadam” un likumprojekta “Par valsts budžetu 2020.gadam” izstrādes procesā”, kas tika izskatīts 2019.gada 20.augusta Ministru kabineta sēdē (prot. Nr.35, 26.§).Lai nodrošinātu gadskārtējā valsts budžeta un vidēja termiņa budžeta sagatavošanu:1. Ministru kabinetā 2019.gada 20.augustā tika apstiprināti ministriju un citu centrālo valsts iestāžu valsts budžeta bāzes izdevumi 2020.-2022.gadam (protokols Nr.35 23.§), kas vēlāk tika precizēti atbilstoši Ministru kabineta pieņemtajiem lēmumiem par atbalstītajiem papildu pieprasījumiem, kā arī ministriju iesniegtajiem tehniskajiem precizējumiem.2. Ministru kabinetā 2019.gada 20.augustā tika izskatīts informatīvais ziņojums “Par makroekonomisko rādītāju, ieņēmumu un vispārējās valdības budžeta bilances prognozēm 2020.-2022.gadā” (protokols Nr.35 24.§), kurā noteikts, ka ietekme uz vispārējās valdības budžeta bilanci no Rīgas pašvaldības sabiedrības ar ierobežotu atbildību “Rīgas satiksme” 2020.gadā ir -71,9 milj. *euro*, 2021.gadā ir -14,2 milj. *euro* un 2022.gadā ir 8,7 milj. *euro*. Saistībā ar minēto ietekmi indikatīvais fiskālās telpas apjoms 2020.gadā ir -25,0 milj. *euro*, 2021.gadā ir 34,0 milj. *euro* un 2022.gadā ir 132,5 milj. *euro*.3. Ministru kabinetā 2019.gada 27.augustā tika izskatīts informatīvais ziņojums “Par neatkarīgo institūciju prioritārajiem pasākumiem 2020., 2021. un 2022.gadam” (protokols Nr.36 49.§). Savukārt 2019.gada 3.septembrī Ministru kabinetā tika izskatīts informatīvais ziņojums “Par ministriju un citu centrālo valsts iestāžu prioritārajiem pasākumiem 2020., 2021. un 2022.gadam” (protokols Nr.37 31.§).4. Ministru kabinetā 2019.gada 13.septembrī tika izskatīts informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam” (protokols Nr.41 1.§).5. Ministru kabinetā 2019.gada 17.septembrī tika izskatīts informatīvais ziņojums “Par prioritārajiem pasākumiem valsts budžetam 2020.gadam un ietvaram 2020.–2022.gadam” (protokols Nr.42 34.§).Saskaņā ar Ministru kabinetā apstiprinātajiem valsts budžeta bāzes izdevumiem 2020., 2021. un 2022.gadam, kā arī Ministru kabinetā pieņemtajiem lēmumiem un atbalstītajam papildu finansējumam prioritāro pasākumu īstenošanai, tika aprēķināts maksimāli pieļaujamais valsts budžeta izdevumu kopapjoms 2020., 2021. un 2022.gadam.Atbilstoši ES ikgadējam ekonomikas politikas koordinēšanas ciklam jeb “Eiropas semestrim” Latvijai kā eirozonas dalībvalstij papildu Latvijas Stabilitātes programmai, kas tiek gatavota pavasarī, katru gadu līdz 15.oktobrim ir jāsagatavo un jāiesniedz Eiropas Komisijai (turpmāk – EK) un Eirogrupai Latvijas Vispārējās valdības budžeta plāna projekts nākamajam budžeta gadam, kurā tiek norādītas galvenās nākamā gada budžeta rādītāju prognozes – ieņēmumi, izdevumi, deficīts un valsts parāds, ietverot valsts budžetu, pašvaldību budžetu, no valsts budžeta daļēji finansēto atvasināto publisko personu budžetu un vispārējā valdības sektorā ieskaitītās komercsabiedrības. Minētā plāna mērķis ir sniegt EK informāciju, kas ļautu tai novērtēt plānotā budžeta atbilstību ES tiesību normām fiskālās disciplīnas jomā. Ja EK konstatē, ka budžeta plāns būtiski pārkāpj ES fiskālās disciplīnas noteikumus, tā var noraidīt budžeta plānu un pieprasīt dalībvalstij veikt izmaiņas un iesniegt to atkārtoti. Tāpat EK savā atzinumā var sniegt rekomendācijas plāna uzlabošanai. Procedūra paredz, ka nacionālie parlamenti ņem vērā EK atzinumu, pieņemot galīgajā lasījumā valsts budžetu. Atbilstoši MK rīkojumā Nr.116 un Ministru kabineta 2019.gada 17.septembra sēdes protokola Nr.42 34.§ “Informatīvais ziņojums “Par prioritārajiem pasākumiem valsts budžetam 2020.gadam un ietvaram 2020.–2022.gadam”” 40. un 43.punktā noteiktajam Latvijas Vispārējās valdības budžeta plāna projekts 2020.gadam Ministru kabinetā tiks izskatīts š.g. 11.oktobrī, savukārt 14.oktobrī tiks nosūtīts EK un Eirogrupai. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekta “Par valsts budžetu 2020.gadam” izstrādē iesaistītas visas ministrijas un citas centrālās valsts iestādes, sagatavojot savus budžeta pieprasījumus un paskaidrojumus.Lai nodrošinātu Likumā par budžetu un finanšu vadību Ministru kabinetam doto uzdevumu izpildi attiecībā uz neatkarīgo institūciju viedokļa uzklausīšanu, kā arī šā viedokļa un Ministru kabineta lēmuma pamatojuma iekļaušanu Ministru kabineta sēdes protokollēmumā, lemjot par attiecīgo iestāžu budžeta projektiem, neatkarīgo institūciju pārstāvji tika uzaicināti piedalīties visās Ministru kabineta sēdēs, kurās tika izskatīti jautājumi saistībā ar likumprojekta “Par valsts budžetu 2020.gadam” sagatavošanu. Līdz ar to Valsts prezidenta kancelejas, Augstākās tiesas, Satversmes tiesas, Tieslietu padomes, Valsts kontroles, Nacionālās elektronisko plašsaziņas līdzekļu padomes, Tiesībsarga biroja, Sabiedrisko pakalpojumu regulēšanas komisijas, Ģenerālprokuratūras un Datu valsts inspekcijas pārstāvjiem bija dota iespēja Ministru kabineta sēdē paust savu viedokli par likumprojekta “Par valsts budžetu 2020.gadam” sagatavošanu. Tieslietu padome ar 2019.gada 30.septembra lēmumu Nr.114 “Par rajonu (pilsētu) tiesu un apgabaltiesu budžeta pieprasījumu 2020.gadam”, pamatojoties uz likuma “Par tiesu varu” 50.2 panta trešo daļu un 89.11 panta pirmo daļu, nolēma atbalstīt rajonu (pilsētu) tiesu un apgabaltiesu budžeta pieprasījumu 2020.gadam, atzīt par nepietiekamu budžeta pieprasījumu daļā par tiesu darbinieku atalgojuma palielināšanu līdz maksimālajam apmēram esošā normatīvā regulējuma ietvaros un ievērojot Tieslietu padomes 2019.gada 3.jūnija lēmumu Nr.89, neatbalstīt izdevumus ekonomisko lietu tiesas izveidei.Ministru kabinets 2019.gada 13.septembra sēdē (protokols Nr.41 1.§) un 17.septembra sēdē (protokols Nr.42 34.§) atbalstīja papildu finansējuma piešķiršanu prioritāro pasākumu īstenošanai 2020.gadam:

|  |  |
| --- | --- |
| Prioritāra pasākuma nosaukums | 2020.gads*(euro)* |
| **Prioritārie pasākumi - PAVISAM KOPĀ:** | **173 963 726** |
| **I. Neatkarīgo institūciju prioritārie pasākumi kopā:** | **10 440 527** |
| **Valsts prezidents kanceleja kopā:** | **724 240** |
| Valsts prezidenta kancelejas amatu vietu un darbinieku atalgojuma palielināšana | 474 040 |
| Valsts prezidenta ārpolitikas darbības nodrošināšana | 70 000 |
| Šifrēšanas iekārtas SINA Box iegāde NDP vajadzībām | 23 200 |
| Jaunas Lietvedības un Apžēlošanas dienesta sistēmas izstrāde, ieviešana un licences iegāde  | 48 500 |
| Jaunas Valsts prezidenta Kancelejas tīmekļvietnes www.president.lv izstrāde | 36 000 |
| Personas, kura ieņēma Valsts prezidenta amatu Raimonda Vējoņa portreta gleznošana | 12 000 |
| Rīgas pils Svētku zāles griestu gleznojumi | 60 500 |
| **Tiesībsarga birojs kopā:** | **67 928** |
| Fizisko personu datu aizsardzība | 9 003 |
| Tiesībsarga biroja kapacitātes stiprināšana | 58 925 |
| **Tieslietu ministrija (Zemesgrāmatu nodaļas, rajonu (pilsētu) tiesas, apgabaltiesas) kopā:** | **392 153** |
| Tiesu infrastruktūras attīstība | 280 783 |
| Mākoņpakalpojumu licenču atjaunošana un uzturēšana | 111 370 |
| **Tieslietu ministrija (Satversmes aizsardzības birojs) kopā:** | **567 712** |
| Satversmes aizsardzības biroja darbības nodrošināšana (klasificēta informācija) | 567 712 |
| **Tieslietu ministrija (Datu valsts inspekcija) kopā:** | **577 980** |
| Vispārīgās datu aizsardzības regulas piemērošana un tās uzlikto funkciju nodrošināšana | 577 980 |
| **Valsts kontrole kopā:** | **462 900** |
| Valsts kontroles (VK) revīziju rezultātu ietekmes stiprināšana efektīvas, atbildīgas, pārredzamas publiskās pārvaldes attīstībai | 262 900 |
| Starptautiskas ekspertīzes nodrošināšana Valsts kontroles (VK) revīzijā noziedzīgu nodarījumu ekonomisko un finanšu jomās izmeklēšanas un iztiesāšanas efektivitātes izvērtēšanai  | 200 000 |
| **Augstākā tiesa kopā:** | **196 915** |
| Augstākās tiesas informācijas tehnoloģiju infrastruktūras uzturēšanas pasākumu nodrošināšana | 77 800 |
| Latvijas Republikas Augstākās tiesas darbinieku atalgojuma palielināšana | 119 115 |
| **Satversmes tiesa kopā:** | **912 112** |
| Satversmes tiesas darbinieku atlīdzības palielināšana | 489 769 |
| Satversmes tiesas starptautiskās sadarbības organizēšanas pasākumi | 90 675 |
| Satversmes tiesas darbības nodrošināšanai nepieciešamo pakalpojumu palielinājums | 141 008 |
| Remonta, uzturēšanas un aprīkojuma izdevumi | 190 660 |
| **Prokuratūra kopā:** | **625 443** |
| Prokuratūras informācijas tehnoloģiju infrastruktūras uzturēšana un nepieciešamā drošības līmeņa nodrošināšana  | 219 843 |
| Materiāltehniskais nodrošinājums Prokuratūrai noteikto funkciju izpildei sakarā ar tiesu teritoriālo reformu | 36 800 |
| Prokuroru atalgojuma fonda precizēšana (atvaļinājuma pabalstam nepieciešamā finansējuma precizēšana)  | 95 761 |
| Prokuratūras darbinieku mēnešalgas palielināšana  | 273 039 |
| **Radio un televīzija kopā:** | **5 913 144** |
| Satura veidošanai bezmaksas zemes apraidē raidošajām komerctelevīzijām  | 200 000 |
| Pilsoniskās līdzdalības attīstība un sabiedrības saliedētība | 71 144 |
| Sabiedrisko mediju iziešana no reklāmas tirgus | 5 500 000 |
| Aktuālie informatīvās telpas drošības pasākumi - mākoņtehnoloģiju pakalpojuma nodrošināšana un monitoringa centra kapacitātes stiprināšana | 142 000 |
| **II. Ministriju un citu centrālo valsts iestāžu prioritārie pasākumi kopā:** | **163 523 199** |
| **Ministru kabinets kopā:** | **916 236** |
| Resora "Ministru kabinets" drošas darba vides pilnveidošana | 507 600 |
| Valsts pārvaldes reformas un inovācijas kultūras ieviešana | 115 000 |
| Vienotas valsts pārvaldes stratēģiskās komunikācijas kapacitātes izveide | 293 636 |
| **Korupcijas novēršanas un apkarošanas birojs kopā:** | **5 566 413** |
| Biroja ēkas Citadeles ielā 1, Rīgā apsardze | 130 540 |
| Biroja jaunu automobiļu pilna servisa nomas nodrošināšana | 37 095 |
| Elektronisko datu ievades sistēmas papildfunkcionalitātes izveide un sistēmas uzturēšana | 15 000 |
| Pratināšanas/pārrunu telpas aprīkošana ar audio - video tehniku | 15 000 |
| Korupcijas novēršanas un apkarošanas biroja analītiskās kapacitātes stiprināšana | 368 778 |
| Jaunais politisko organizāciju (partiju) finansēšanas modelis | 5 000 000 |
| **Sabiedrības integrācijas fonds kopā:** | **125 000** |
| Demogrāfija (Latvijas Goda ģimenes programmas tvēruma un “3+ Ģimenes karte” apliecības pilnveide) | 125 000 |
| **Ārlietu ministrija kopā:** | **3 000 000** |
| Vēstniecības Austrālijā atvēršana un darbības nodrošināšana  | 1 780 824 |
| Latvijas ārlietu dienesta personāla spēju attīstība | 398 885 |
| Nepieciešamie papildu resursi saistībā ar Apvienotās Karalistes izstāšanos no Eiropas Savienības | 154 666 |
| Latvijas interešu lobēšana par ES daudzgadu budžetu 2021.-2027.gadam | 101 449 |
| Latvijas institūts | 69 512 |
| Informācijas par spēkā esošajām starptautiskajām un nacionālajām sankcijām nodrošināšana, IKT funkcionalitātes nodrošināšana un pārvaldības spēju stiprināšana pieaugošo kiberdraudu apstākļos, pārstāvniecību ārvalstīs materiāli tehniskais nodrošinājums |   |
| 221 000 |
| Latvijas Ārpolitikas institūts | 25 000 |
| NATO ārlietu ministru sanāksmes organizēšana Latvijā 2021.gadā | 248 664 |
| **Finanšu ministrija kopā:** | **1 010 768** |
| Čeku loterija - ēnu ekonomikas mazināšana riskantajās nozarēs | 400 000 |
| Iepirkumu uzraudzības biroja un Izložu un azartspēļu uzraudzības inspekcijas darbības spēju stiprināšana, ieskaitot pakalpojumu un procesu modernizēšanu un pilnveidošanu  |   |
|   |
| 500 000 |
| Nozaru valsts pētījuma programmas | 110 768 |
| **Iekšlietu ministrija kopā:** | **18 900 000** |
| Atlīdzības palielinājums iekšlietu sistēmas iestāžu amatpersonām ar speciālo dienesta pakāpi | 10 733 993 |
| Pakalpojumu sadārdzinājums | 927 746 |
| Valsts robežsardzes esošo autotransportlīdzekļu uzturēšana un remonts | 397 848 |
| Valsts sociālās apdrošināšanas iemaksu veikšanas nodrošināšana par profesionālajiem sportistiem | 60 444 |
| Iekšlietu resora informācijas aprites drošības uzlabošana  | 2 480 122 |
| Latvijas Republikas valsts robežas joslas gar Baltkrievijas Republikas un Krievijas federācijas robežu izbūve  | 1 750 000 |
| Valsts robežsardzes gaisa kuģu uzturēšana un dzinēja kapitālais remonts | 979 507 |
| Valsts drošības dienesta darbības kapacitātes stiprināšana (klasificēta informācija) | 407 450 |
| Valsts ugunsdzēsības un glābšanas dienesta autotransporta bāzes uzturēšana un atjaunošana atbilstoši normatīvu prasībām  | 332 773 |
| Valsts policijas amatpersonu ar speciālajām dienesta pakāpēm nodrošināšana ar formas tērpiem  | 545 726 |
| Veselības aprūpes izdevumu kompensāciju izmaksas nodrošināšana Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm | 250 000 |
| 1991.gada barikāžu dalībnieka statusa apliecinošu apliecību izsniegšana un reģistrācija | 34 391 |
| **Izglītības un zinātnes ministrija kopā:** | **10 145 335** |
| Finansējuma pieaugums Fundamentālo un lietišķo pētījumu programmas projektu īstenošanai | 1 500 000 |
| Jaunā studiju un studējošo kreditēšanas modeļa ieviešana un studējošo kredītu dzēšana bērnu piedzimšanas gadījumos abiem vecākiem | 55 691 |
| Nodrošināt atbalsta mehānismu jaunatnes organizācijām un paredzēt papildus valsts budžeta finansējumu to darbības nodrošināšanai | 185 168 |
| Dalība Eiropas Kodolpētniecības organizācijā Asociētās dalībvalsts statusā (CERN) | 399 435 |
| Dalība Eiropas Kosmosa aģentūras Sadarbības valsts vai Asociētās dalībvalsts statusā | 4 168 784 |
| Vispārējās, profesionālās un augstākās izglītības satura apguvē iesaistītā personāla profesionālā sagatavošana un pilnveide | 500 000 |
| Zinātnisko institūciju darbības starptautiskais novērtējums | 150 244 |
| Nozaru valsts pētījumu programmas | 436 460 |
| Finansējums no 2019.gada 1.septembra palielinātās pedagogu zemākās mēneša darba algas likmes līdz 750 *euro* nodrošināšanai pilnam gadam  | 2 749 553 |
| **Zemkopības ministrija kopā:** | **15 981** |
| Finansējums no 2019.gada 1.septembra palielinātās pedagogu zemākās mēneša darba algas likmes līdz 750 *euro* nodrošināšanai pilnam gadam  | 15 981 |
| **Satiksmes ministrija kopā:** | **7 900 000** |
| Autoceļu sakārtošanas programma 2014. - 2023.gadam | 7 770 000 |
| Elektronisko sakaru infrastruktūras kartēšanas risinājuma priekšizpēte | 100 000 |
| Analītiskā materiāla sagatavošana platjoslas elektronisko sakaru tīklu attīstības plāna 2021.-2027.gadam izstrādes vajadzībām | 30 000 |
| **Labklājības ministrija kopā:** | **10 482 067** |
| *Valsts pamatbudžets, t.sk.:* | *4 688 953* |
| Atbalsts minimālo ienākumu līmeņa palielināšanai (valsts sociālā nodrošinājuma pabalsta pārskatīšana personām ar invaliditāti) | 4 034 036 |
| Pakalpojumu kvalitātes paaugstināšana valsts sociālās aprūpes centros | 509 580 |
| Finansējums no 2019.gada 1.septembra palielinātās pedagogu zemākās mēneša darba algas likmes līdz 750 *euro* nodrošināšanai pilnam gadam  | 37 287 |
| Demogrāfija (Ģimenei draudzīga darbavieta) | 108 050 |
| *Valsts sociālās apdrošināšanas speciālais budžets, t.sk.:* | *5 793 114* |
| Atbalsts minimālo ienākumu līmeņa palielināšanai (minimālo pensiju paaugstināšana un valsts sociālā nodrošinājuma pabalsta pārskatīšana personām ar invaliditāti) | 5 793 114 |
| **Tieslietu ministrija kopā:** | **4 350 886** |
| Valsts probācijas dienesta nodarbināto atlīdzības pieaugums | 891 241 |
| Atlīdzības palielinājums Ieslodzījuma vietu pārvaldes amatpersonām ar speciālo dienesta pakāpi | 1 387 239 |
| Izvērtēšanas ziņojuma sastādīšana nepilngadīgajām personām | 86 067 |
| Valsts tiesu ekspertīžu biroja kapacitātes stiprināšana  | 165 320 |
| Ieslodzījuma vietu infrastruktūras uzturēšana | 1 500 000 |
| Ārstniecības personu darba samaksas pieauguma nodrošināšana | 255 393 |
| Finansējums no 2019.gada 1.septembra palielinātās pedagogu zemākās mēneša darba algas likmes līdz 750 *euro* nodrošināšanai pilnam gadam  | 5 626 |
| Demogrāfija (Mediācija ģimeņu stabilitātes stiprināšanai un šķirto laulību skaita samazināšanai) | 60 000 |
| **Vides aizsardzības un reģionālās attīstības ministrija kopā:** | **1 743 528** |
| Administratīvi teritoriālās reformas īstenošana | 1 118 528 |
| Nozaru valsts pētījuma programmas | 135 000 |
| Demogrāfija (Ģimenei draudzīga pašvaldība) | 490 000 |
| **Kultūras ministrija kopā:** | **15 281 033** |
| Atalgojuma celšana kultūras nozarē nodarbinātajiem | 8 289 574 |
| Uz izcilību orientēta un mērķtiecīgā nacionālajā pasūtījumā balstīta kultūrizglītības sistēma | 80 505 |
| Latvijas valsts simtgadē uzsākto iniciatīvu ilgtspēja | 100 000 |
| Filmu projekti, kas stiprina valstiskumu un piederību Latvijai, un ārvalstu filmām | 300 000 |
| Kultūras mantojuma digitālā infrastruktūra un pakalpojumi | 352 000 |
| Kultūras infrastruktūras ēku atjaunošanas programma "Mantojums 2030" | 2 828 458 |
| Valsts kultūrkapitāla fonda (VKKF) stiprināšana (jaunrades stipendijas, muzikālo teātru atbalsts) | 400 000 |
| Atlīdzība par reprogrāfisko reproducēšanu | 136 893 |
| Likteņdārza uzturēšana | 100 000 |
| Apgrūtināto teritoriju informācijas sistēmas (ATIS) ieviešana | 100 000 |
| Pilsoniskās līdzdalības attīstība un sabiedrības saliedētība | 312 570 |
| Nozaru valsts pētījuma programmas | 358 450 |
| Finansējums no 2019.gada 1.septembra palielinātās pedagogu zemākās mēneša darba algas likmes līdz 750 *euro* nodrošināšanai pilnam gadam  | 1 922 583 |
| **Pārresoru koordinācijas centrs kopā:** | **300 000** |
| Demogrāfija (Starpnozaru sadarbības un atbalsta sistēmas pilnveides uzsākšana, pirmsskolas vecuma bērnu ar attīstības, uzvedības un psihisko traucējumu riskiem, Multimodāla agrīnās intervences programma STOP 4-7) | 300 000 |
| **Veselības ministrija kopā:** | **49 765 655** |
| Kompensējamo medikamentu un materiālu sistēmas uzlabošana | 4 267 205 |
| Plāna reto slimību jomā 2017.-2020.gadam realizācija | 3 000 000 |
| Darba samaksas pieauguma nodrošināšana Veselības ministrijas un tās padotības iestādes (Nacionālā veselības dienesta) amatpersonām (darbiniekiem) funkciju nodrošināšanai | 621 597 |
| Ārstniecības personu darba samaksas pieauguma nodrošināšana | 41 855 805 |
| Finansējums no 2019.gada 1.septembra palielinātās pedagogu zemākās mēneša darba algas likmes līdz 750 *euro* nodrošināšanai pilnam gadam  | 21 048 |
| **Centrālā vēlēšanu komisija kopā:** | **602 763** |
| Elektroniskā vēlēšanu administrēšanas lietojumprogramma | 567 534 |
| Atbalsta funkciju reorganizācija | 35 229 |
| **Budžeta resors "62.Mērķdotācijas pašvaldībām" kopā:** | **18 237 534** |
| Finansējums no 2019.gada 1.septembra palielinātās pedagogu zemākās mēneša darba algas likmes līdz 750 *euro* nodrošināšanai pilnam gadam  | 18 237 534 |
| **Budžeta resors "74.Gadskārtējā valsts budžeta izpildes procesā pārdalāmais finansējums" kopā:** | **15 180 000** |
| Noziedzīgi iegūtu līdzekļu legalizācijas un terorisma finansēšanas novēršanas pasākumu nodrošināšana | 10 000 000 |
| Demogrāfijas pasākumi | 5 180 000 |

 |
| 4. | Cita informācija | Vidēja termiņa makroekonomiskās attīstības scenārijs 2019.-2022.gadam izstrādāts 2019.gada jūnijā, ņemot vērā 2019.gada 1.ceturkšņa iekšzemes kopprodukta (turpmāk – IKP) datus un līdz 2019.gada jūnijam pieejamo īstermiņa makroekonomisko informāciju. Izstrādājot makroekonomisko rādītāju prognozes, Finanšu ministrija ir konsultējusies ar Starptautiskā Valūtas fonda un EK ekspertiem. Izstrādātās makroekonomisko rādītāju prognozes ir saskaņotas ar Ekonomikas ministriju un Latvijas Banku, kā arī tās 2019.gada 20.jūnijā ir apstiprinājusi Fiskālās disciplīnas padome. Salīdzinājumā ar Latvijas Stabilitātes programmas 2019.–2022.gadam prognozēm, kas tika izstrādātas 2019.gada februārī, Latvijas IKP pieauguma prognoze 2019.gadam nav mainīta, saglabājot to 3,2% apmērā, bet prognoze 2020.gadam samazināta par 0,2 procentpunktiem līdz 2,8%. Mērenākus ekonomikas izaugsmes tempus nekā iepriekšējos divos gados nosaka ES fondu līdzekļu ieplūdes stabilizēšanās un pieprasījuma vājināšanās ārējos tirgos. IKP pieauguma tempu samazināšanos līdz 2,8% nākamajā gadā ietekmē galvenokārt lēnākie investīciju pieauguma tempi, kā arī pieaugusī nenoteiktība un riski ārējā vidē, tajā skaitā saistībā ar augošajām protekcionisma tendencēm, ASV un Ķīnas tirdzniecības konfliktu, ieilgušo nenoteiktību saistībā ar Lielbritānijas izstāšanos no ES un augošo nestabilitāti pasaules ģeopolitisko konfliktu reģionos.Makroekonomiskās attīstības scenārijs balstās uz EK 2019.gada vasaras prognožu pieņēmumiem par Latvijas tirdzniecības partnervalstu ekonomisko attīstību. Kopumā Latvijas tirdzniecības partnervalstīs saglabājas liela ekonomiskās situācijas nenoteiktība. Lai gan ES IKP 2019.gada 1.ceturksnī pieauga straujāk, nekā iepriekš bija prognozēts, pateicoties iekšējam pieprasījumam, tomēr gada otrajā pusē tiek prognozēta izaugsmes mazināšanās, jo ES eksporta aktivitāte saglabājas vāja galvenokārt pasaules apstrādes rūpniecības cikla fāzes dēļ. Atbilstoši EK scenārijam, ES valstu IKP kopā 2019.gadā pieaugs par 1,4% un 2020.gadā par 1,6%, palēninoties no 2017.gadā sasniegtajiem 2,5%. Vienlaikus pasaules pieprasījuma dinamikai un ekonomikas izaugsmei ir labvēlīgas kopš š.g. maija strauji samazinājušās energoresursu cenas un joprojām zemās procentu likmes. Savās prognozēs Finanšu ministrija pieņēma, ka 2019.gadā un 2020.gadā vidējā naftas cena būs attiecīgi 70 dolāri un 65 dolāri par *Brent* jēlnaftas barelu, savukārt EUR/USD kurss atbilstoši EK prognožu tehniskajiem pieņēmumiem 2019. un 2020.gadā būs 1,13. Savukārt īstermiņa procentu likmes tiek prognozētas negatīvas -0,3% un -0,5% attiecīgi 2019.gadā un 2020.gadā, jo Eiropas Centrālā banka turpinās stimulējošu monetāro politiku.Gada vidējā inflācija 2019.gadā prognozēta 2,8% un 2020.gadā 2,5% līmenī. Salīdzinājumā ar Latvijas Stabilitātes programmas 2019.-2022.gadam prognozēm inflācijas prognoze 2019.gadam ir paaugstināta par 0,3 procentpunktiem, galvenokārt straujāka nekā iepriekš prognozēts elektroenerģijas un dabas gāzes cenu pieauguma dēļ. Tāpat arī inflācijas prognoze 2020.gadam ir paaugstināta par 0,3 procentpunktiem līdz 2,5%. Straujais algu pieaugums, kas pagājušajā gadā sasniedza 8,4%, saglabājās arī 2019.gada pirmajā pusē. Tāpēc mēneša vidējās bruto darba samaksas pieauguma prognoze 2019.gadam ir paaugstināta par vienu procentpunktu līdz 7,5%, bet 2020.gadam – par 0,5 procentpunktiem līdz 6,0%. Saglabājoties stabilai ekonomikas izaugsmei, sagaidāms, ka tautsaimniecībā nodarbināto iedzīvotāju skaits šogad augs par 0,5% līdz 914 tūkstošiem, bet bezdarba līmenis pazemināsies līdz 7,0%. Nākamajā gadā tautsaimniecībā nodarbināto iedzīvotāju skaits saglabāsies stabils, bet bezdarba līmenis turpinās pazemināties, noslīdot līdz 6,6%.Latvijas ekonomikas cikliskā attīstība seko mūsu tirdzniecības partneru, galvenokārt ES, ekonomiskā cikla dinamikai. Kā bija sagaidāms, tad Latvijas ekonomika 2018.gadā sasniedza attīstības cikla virsotni, pēc kuras seko lēnāki izaugsmes tempi. Pēc Finanšu ministrijas aprēķiniem, pozitīvās izlaižu starpības maksimums 1,7% no potenciālā IKP tika sasniegts 2018.gadā un, sākot ar šo gadu izlaižu starpība sāks samazināties, samazinoties līdz 1,4% un 2020.gadā līdz 0,8%. Pie nemainīgas ekonomiskās politikas izlaižu starpība noslēgsies 2022.gadā, kad faktiskais IKP līmenis vairs nepārsniegs potenciālo.Makroekonomiskās attīstības vidējā termiņa scenārija pamatā ir konservatīvi pieņēmumi par ekonomisko attīstību vidējā periodā, tomēr izaugsmes prognoze ir pakļauta riskiem, kas pēdējos gados vairāk ir vērsti uz negatīvo pusi. Būtiskākie negatīvie riski pašlaik saistās ar pieaugušo nenoteiktību pasaulē, tajā skaitā augošajām protekcionisma tendencēm un ASV un Ķīnas tirdzniecības konfliktu, kas var paildzināt pašreizējo globālās tirdzniecības un apstrādes rūpniecības lejupslīdi ar iespējamu negatīvu ietekmi arī uz citiem pasaules reģioniem. Pašlaik prognozēs nav ietverta Lielbritānijas izstāšanās no ES ietekme, jo pats process ir ieildzis un ļoti nenoteikts, bet izstāšanās bez vienošanās radītu ļoti negatīvu iespaidu uz ES un Lielbritānijas tirdzniecības attiecībām un ekonomisko aktivitāti.No iekšējiem negatīvajiem riskiem jāpiemin produktivitātē nebalstīts darba samaksas kāpums, kas ierobežo uzņēmumu pelnītspēju, un, šādai situācijai saglabājoties ilgstoši, tas var kavēt Latvijas ekonomikas attīstību. Turklāt kopā ar iedzīvotāju skaita samazināšanos šī problēma laika gaitā kļūs arvien aktuālāka. Vēl kā risks ir jāmin Moneyval rekomendāciju izpildes iespējami negatīvais ziņojums, kas ietekmētu finanšu sektoru un varētu apgrūtināt arī uzņēmējdarbību.Savukārt pozitīvie riski pašlaik vairāk attiecas uz vidējo termiņu un saistīti ar vairāku lielu investīciju projektu realizāciju, kuru ietekme uz ekonomikas izaugsmi var izrādīties labvēlīgāka nekā sākotnēji sagaidīts. Iespējama arī investīciju straujāka izaugsme, balstoties uz uzņēmumu pašu resursiem un nozīmīgāku kreditēšanas pieaugumu, ko veicinātu uzņēmumu ienākuma nodokļa atbrīvojums reinvestētajai peļņai. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tieši vai pastarpināti var ietekmēt lielāko daļu sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nodrošina valsts fiskālās politikas īstenošanu un valsts budžeta izdevumus. **2020.gadā valsts konsolidētā budžeta** (valsts pamatbudžeta un valsts speciālā budžeta summa, izslēdzot no ieņēmumu un izdevumu daļas savstarpējos pārskaitījumus starp šiem budžetiem) **ieņēmumi** prognozēti **9 894,1 milj. *euro***, bet **izdevumi – 10 001,6 milj. *euro***. Salīdzinājumā ar 2019.gada plānu likumprojektā paredzēts ieņēmumu palielinājums 717,1 milj. *euro* apmērā un izdevumu palielinājums 610,1 milj. *euro* apmērā.Valsts pamatbudžeta ieņēmumi 2020.gadā prognozēti 6 882,9 milj. *euro* un izdevumi plānoti 7 224,9 milj. *euro* apmērā. Valsts pamatbudžeta izdevumu palielinājums, salīdzinot ar 2019.gada plānu ir 400,0 milj. *euro* jeb 5,9%. Izdevumu palielinājums 325,2 milj. *euro* apmērā paredzēts izdevumiem valsts pamatfunkciju finansēšanai. Savukārt ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai paredzēts finansējuma palielinājums 74,8 milj. *euro* apmērā.Valsts speciālā sociālās apdrošināšanas budžeta ieņēmumi un izdevumi prognozēti attiecīgi 3 211,5 milj. *euro* un 2 977,0 milj. *euro* apmērā. Valsts speciālā budžeta izdevumu palielinājums pret 2019.gada plānu ir 211,2 milj. *euro* jeb 7,6%. Ņemot vērā, ka 2017.gada 24.maijā tika apstiprinātas Valsts nodokļu politikas pamatnostādnes 2018. – 2021.gadam, kuras ietvēra izmaiņas daudzos nodokļos un turpinās ietekmēt nodokļu politiku un ieņēmumus arī turpmākajos gados, sastādot 2020.gada budžeta prognozes, būtiskas papildu nodokļu politikas izmaiņas netika veiktas. Ārpus Nodokļu reformas ietvara 2019.gadā ir ieviesti atsevišķi pasākumi, kas ietekmēs nodokļu ieņēmumus 2020.gadā:* atvieglojuma intensitātes paaugstināšana ziedojumiem saistībā ar uzņēmumu ienākuma nodokli;
* akcīzes nodokļa likmes pagaidu samazināšana stiprajiem alkoholiskajiem dzērieniem;
* dabas resursu nodokļa par atkritumu apglabāšanu paaugstināšana;
* reversās pievienotās vērtības nodokļa maksāšanas kārtības piemērošanas atcelšana būvizstrādājumu un sadzīves elektronikas piegādēm;
* iemaksu fondēto pensiju shēmā noteikšana par daļu no faktiski veiktajām iemaksām valsts pensiju apdrošināšanai.

Papildus minētajam nodokļu ieņēmumus ietekmēs arī Ministru kabinetā atbalstītie pasākumi likumprojekta “Par valsts budžetu 2020.gadam” izstrādes gaitā:* dividendēs izmaksājamās summas palielināšana atsevišķām valsts kapitālsabiedrībām;
* azartspēļu nodokļa likmes palielināšana spēļu galdiem un automātiem;
* straujāka diferencētā neapliekamā minimuma paaugstināšana;
* ēnu ekonomikas ierobežošanas pasākumi;
* dabas resursu nodokļa likmju paaugstināšana atsevišķiem objektiem un ieņēmumu sadales maiņa pa budžetiem.
 |
| 3. | Administratīvo izmaksu monetārs novērtējums | Ministrijas un citas centrālās valsts iestādes budžeta pieprasījumus likumprojektam “Par valsts budžetu 2020.gadam” sagatavoja piešķirto līdzekļu ietvaros. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gada plāns | Turpmākie trīs gadi (*euro*) |
| 2020 | 2021 | 2022 |
| Saskaņā ar likumu “Par valsts budžetu 2019.gadam”(*euro*) | 2020.gada budžeta projekts pret 2019.gada plānu – izmaiņas(*euro*) | Budžeta projekts | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 9 177 000 835 | 717 132 584 | 9 894 133 419 | 1 538 852 |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi(bruto) | 6 386 550 075 | 496 372 905 | 6 882 922 980 | -89 366 773 |   |   |   |
| 1.2. valsts speciālais budžets (bruto) | 2 989 513 183 | 221 946 817 | 3 211 460 000 | 110 080 095 |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi | 9 391 492 946 | 610 148 112 | 10 001 641 058 | 162 819 097 |   |   |   |
| 2.1. valsts pamatbudžets (bruto) | 6 824 828 613 | 400 088 983 | 7 224 917 596 | 237 787 762 |   |   |   |
| 2.2. valsts speciālais budžets (bruto) | 2 765 726 756 | 211 246 267 | 2 976 973 023 | -55 794 195 |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme | -214 492 111 | 106 984 472 | -107 507 639 | -161 280 245 |   |   |   |
| 3.1. valsts pamatbudžets | -438 278 538 | 96 283 922 | -341 994 616 | -327 154 535 |   |   |   |
| 3.2. speciālais budžets | 223 786 427 | 10 700 550 | 234 486 977 | 165 874 290 |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | 2.ailē parādīti likumā “Par valsts budžetu 2019.gadam” apstiprinātie dati, 3.ailē parādītas izmaiņas - 2020.gada budžeta projekts pret 2019.gada plānu, 4.ailē – 2020.gada budžeta projekts, 5.ailē parādītas izmaiņas - 2020.gada budžeta projekts pret vidēja termiņa budžeta ietvaru 2020.gadam (atbilstoši likumam “Par vidēja termiņa budžeta ietvaru 2018., 2019. un 2020.gadam”). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekta “Par valsts budžetu 2020.gadam” likumprojektu paketēir iekļauti šādi likumprojekti: 1. “Grozījumi Energoefektivitātes likumā”;
2. “Grozījumi Enerģētikas likumā”;
3. “Grozījumi likumā “Par zemes dzīlēm””;
4. “Grozījumi Elektroenerģijas tirgus likumā”;
5. “Grozījumi likumā “Par nodokļiem un nodevām””;
6. “Grozījumi likumā “Par izložu un azartspēļu nodevu un nodokli””;
7. “Grozījumi Bērnu tiesību aizsardzības likumā”;
8. “Grozījumi Izglītības likumā”;
9. “Grozījumi Zinātniskās darbības likumā”;
10. “Grozījumi Augstskolu likumā”;
11. “Grozījums likumā “Par valsts pensijām””;
12. “Grozījums likumā “Par obligāto sociālo apdrošināšanu pret nelaimes gadījumiem darbā un arodslimībām””;
13. “Grozījumi likumā “Par apdrošināšanu bezdarba gadījumam””;
14. “Grozījumi Invaliditātes likumā”;
15. “Grozījums likumā “Par valsts sociālo apdrošināšanu””;
16. “Grozījums Bāriņtiesu likumā”;
17. “Grozījumi likumā “Par zemes komisijām””;
18. “Grozījums likumā “Par zemes reformas pabeigšanu lauku apvidos””;
19. “Grozījumi Zemes pārvaldības likumā”;
20. “Grozījums Notariāta likumā”;
21. “Grozījumi Uzturlīdzekļu garantiju fonda likumā”;
22. “Grozījums Mediācijas likumā”;
23. “Grozījumi Valsts un pašvaldību institūciju amatpersonu un darbinieku atlīdzības likumā”;
24. “Grozījumi likumā “Par Latvijas Republikas Uzņēmumu reģistru””;
25. “Grozījumi Politisko organizāciju (partiju) finansēšanas likumā”;
26. “Grozījumi Dabas resursu nodokļa likumā”.

Saskaņā ar Likuma par budžetu un finanšu vadību Pārejas noteikumu 67.punktu likumprojektu “Par vidēja termiņa budžeta ietvaru 2020., 2021. un 2022.gadam” Ministru kabinets iesniedz Saeimai kopā ar likumprojektu “Par valsts budžetu 2020.gadam” (budžeta likumprojektu paketē).Atbilstoši likumprojektā “Par valsts budžetu 2020.gadam” iekļautajiem pilnvarojumiem Ministru kabinetam ir jāpieņem noteikumi:1. saskaņā ar likumprojekta 4.panta 2.punktu – “Kārtība, kādā 2020.gadā pašvaldībām piešķir valsts budžeta dotāciju par personām, kuras ilgstošas sociālās aprūpes iestādēs ievietotas līdz 1998.gada 1.janvārim” (izstrādā Finanšu ministrija, stājas spēkā 2020.gada 1.janvārī);
2. saskaņā ar likumprojekta 13.panta sestās daļas d) punktu – Par kārtību un kritērijiem, kādā Vides aizsardzības un reģionālās attīstības ministrija izvērtē jaunas pirmsskolas izglītības iestādes būvniecības vai esošas pirmsskolas izglītības iestādes paplašināšanas investīciju projektus (izstrādā Vides aizsardzības un reģionālās attīstības ministrija, stājas spēkā 2020.gada 1.janvārī);
3. saskaņā ar likumprojekta 31.pantu – “Kārtība, kādā izmanto 2020.gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” (izstrādā Vides aizsardzības un reģionālās attīstības ministrija, stājas spēkā 2020.gada 1.janvārī);
4. saskaņā ar likumprojekta 43.pantu – “Kārtība, kādā aprēķina un piešķir valsts budžeta finansējumu programmas “Latvijas skolas soma” īstenošanai no 2020.gada 1.septembra līdz 2020.gada 31.decembrim” (izstrādā Kultūras ministrija, paredzēts izstrādāt 2020.gada vasarā).
 |
| 2. | Atbildīgā institūcija | Ekonomikas ministrija, Finanšu ministrija, Izglītības un zinātnes ministrija, Labklājības ministrija,Tieslietu ministrija, Vides aizsardzības un reģionālās attīstības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojektā finansējums Latvijas iemaksām ES budžetā paredzēts 319,67 milj. *euro* apmērā.ES dalībvalstu saistības veikt iemaksas nosaka Līgums par ES darbību, kā arī 2003.gada maijā parakstītais Pievienošanās ES līgums, kas paredz visu pilntiesīgas dalībvalsts saistību, pienākumu un tiesību pārņemšanu līdz ar iestāšanās brīdi ES, kā rezultātā šādas dalībvalsts iemaksas veicamas katru gadu – ik mēnesi. Iemaksu kārtību nosaka Padomes 2014.gada 26.maija Lēmums par ES pašu resursu sistēmu (2014/335/ES, Euratom), Padomes 2014.gada 26.maija Regula (ES, Euratom) Nr.608/2014, ar ko nosaka ES pašu resursu sistēmas īstenošanas pasākumus, Padomes 2014.gada 26.maija Regula (ES, Euratom) Nr.609/2014 par metodēm un procedūru, lai darītu pieejamus tradicionālos, PVN un NKI pašu resursus, un par pasākumiem, lai izpildītu kases vajadzības, kas grozīta ar Padomes Regulu 2016/804 (17.05.2016.). Likumprojekts nodrošina Māstrihtas kritēriju (Līguma par ES darbību 140.pants) izpildi, kas paredz, ka valsts budžeta deficīts gadā nedrīkst pārsniegt 3% no IKP un valsts parāda attiecība pret IKP nedrīkst pārsniegt 60%, kā arī Stabilitātes un izaugsmes pakta (Līgums par ES darbību 121. un 126.pants, 2011.gada 16.novembra Padomes Regula Nr.1175/2011, ar kuru groza 1997.gada 7.jūlija Padomes Regulu (EK) Nr.1466/97 par budžeta stāvokļa uzraudzības un ekonomikas politikas uzraudzības un koordinācijas stiprināšanu un 2011.gada 8.novembra Padomes Regula Nr.1177/2011, ar kuru groza 1997.gada 7.jūlija Padomes Regulu (EK) Nr.1467/97 par to, kā paātrināt un precizēt pārmērīga budžeta deficīta novēršanas procedūras īstenošanu) nosacījumu izpildi.Attiecībā uz ES dimensiju, ir jāatzīmē, ka pēdējo gadu laikā ES ir strādājusi pie ekonomikas pārvaldības stiprināšanas, kā rezultātā ir tapusi virkne normatīvo aktu, kas stiprina uzraudzību pār nacionālajiem budžetiem, kā arī veicina ekonomikas politikas koordināciju. Ekonomikas politikas koordinācijas stiprināšanas un uzraudzības ietvaros, tai skaitā ieviešot Eiropas semestri visas ES dalībvalstīs, tostarp arī Latvija, gatavo ikgadēju vidēja termiņa budžeta plānošanas programmu – Stabilitātes programmu. ES dalībvalstīm ir saistošas ES Padomes izteiktās rekomendācijas šī dokumenta kontekstā. |
| 2. | Citas starptautiskās saistības | Institūcijām, kurām ir noslēgti līgumi par dalību starptautiskajās organizācijās, likumprojektā ir paredzēts nepieciešamais finansējums dalības maksai. |
| 3. | Cita informācija | Budžeta likumprojektu paketē iekļauto likumprojektu atbilstība Latvijas Republikas starptautiskajām saistībām norādītas tiem pievienotajās anotācijās. |

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar masu mediju starpniecību sabiedrība ir informēta par likumprojekta “Par valsts budžetu 2020.gadam” izstrādes gaitu, svarīgākajiem prognozējamiem makroekonomiskajiem un fiskālajiem rādītājiem.Visās Ministru kabineta sēdēs, kurās tika izskatīti jautājumi saistībā ar likumprojekta “Par valsts budžetu 2020.gadam” sagatavošanu, tika uzaicināti piedalīties sociālie partneri.2019.gada 27.augusta un 27.septembra Nacionālās trīspusējās sadarbības sēdēs, kā arī 2019.gada 21.augusta un 23.septembra Budžeta un nodokļu politikas trīspusējās sadarbības apakšpadomes sēdēs tika diskutēts par 2020.gada budžeta projekta jautājumiem. |
| 2. | Sabiedrības līdzdalība projekta izstrādē | Sagatavots Ministru kabineta un Latvijas Pašvaldību savienības vienošanās un domstarpību protokola projekts par vidēja termiņa 2020.-2022.gadam budžetu un 2020.gada budžetu (turpmāk – protokola projekts), kurš jāiekļauj vienotā likumprojekta “Par valsts budžetu 2020.gadam” paketē. Protokola projekts tika izskatīts Ministru kabineta 2019.gada 4.oktobra ārkārtas sēdē un 2019.gada 8.oktobra sēdē. |
| 3. | Sabiedrības līdzdalības rezultāti | Latvijas Pašvaldību savienības priekšlikumi par aktuālajiem jautājumiem likumprojekta “Par valsts budžetu 2020.gadam” izstrādes procesā ir izskatīti un panāktas vairākas vienošanās, kuras iekļautas protokola projektā:* par iedzīvotāju ienākuma nodokļa prognozes izpildes garantiju 100% apmērā;
* par nodokļu ieņēmumiem, kas tiks ieskaitīti pašvaldību budžetos 2020.gadā, izņemot dabas resursu nodokļa un izložu un azartspēļu nodokļa ieņēmumus;
* par valsts budžeta transfertu apmēru pašvaldībām 2020.gadā;
* par speciālās dotācijas apmēru, kura tiek pievienota valsts budžeta dotācijai pašvaldību finanšu izlīdzināšanas fondam;
* par dotācijas apmēru par personu, kura ievietota sociālās aprūpes centrā līdz 1998.gada 1.janvārim;
* par daudziem pašvaldībām svarīgiem nozaru ministriju jautājumiem.
 |
| 4. | Cita informācija | Finanšu ministrija, izstrādājot makroekonomisko rādītāju prognozes, ir konsultējusies ar Starptautiskā Valūtas fonda un EK ekspertiem. Izstrādātās makroekonomisko rādītāju prognozes ir saskaņotas ar Ekonomikas ministriju un Latvijas Banku, kā arī tās 2019.gada 20.jūnijā ir apstiprinājusi Fiskālās disciplīnas padome.Izdevumu pārskatīšanas procesā tika iesaistītas visas ministrijas, Valsts kanceleja, Pārresoru koordinācijas centrs, Latvijas Banka un Valsts kontrole. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Budžeta finansētu institūciju – budžeta iestāžu, pilnīgi vai daļēji no budžeta finansētu uzņēmumu (uzņēmējsabiedrību) un organizāciju vadītāji (budžeta izpildītāji) var izdarīt valsts budžeta izdevumus vai uzņemties saistības tikai likumā „Par valsts budžetu 2020.gadam” noteikto apropriāciju ietvaros saskaņā ar finansēšanas plānos noteiktajiem asignējumu apjomiem. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Likums “Par valsts budžetu 2020.gadam” tiks publicēts Latvijas Vēstnesī, kā arī pēc izsludināšanas tas tiks ievietots Finanšu ministrijas interneta mājas lapā.Likumprojekts ir izstrādāts, ņemot vērā indivīda intereses. Indivīds savas tiesības var aizstāvēt Latvijas Republikas Satversmē un citos normatīvajos aktos noteiktajā kārtībā. |

Finanšu ministrs J. Reirs

Pūre 67095432

kristina.pure@fm.gov.lv